**7 ΗΜΕΡΕΣ ΟΙΚΟΝΟΜΙΑ**

19 Ιανουαρίου 2022, Τεύχος 448

**Μικρότερο του στόχου το δημοσιονομικό έλλειμμα – Υψηλό θα παραμείνει το εξωτερικό έλλειμμα σύμφωνα με τον ΟΟΣΑ**

Σύμφωνα με τα προσωρινά στοιχεία εκτέλεσης κρατικού προϋπολογισμού (ΚΠ) σε τροποποιημένη ταμειακή βάση μηνός Δεκεμβρίου 2022, στο 12-μηνο Ιανουαρίου-Δεκεμβρίου 2022 τα καθαρά έσοδα ΚΠ ανήλθαν στα €59,598 δισεκ. παρουσιάζοντας υστέρηση έναντι του στόχου κατά €0,225 δισεκ. (0,4%, βλέπε Σχήμα 1Α).[[1]](#footnote-1) Σε ό,τι αφορά τις επί μέρους συνιστώσες που συνθέτουν τα καθαρά έσοδα ΚΠ, οι μεγαλύτερες αποκλίσεις έναντι των στόχων, υπερβάσεις και υστερήσεις, σημειώθηκαν στους φόρους, στις μεταβιβάσεις, στα λοιπά τρέχοντα έσοδα και στις επιστροφές φόρων.[[2]](#footnote-2) Τα έσοδα από φόρους ανήλθαν στα €55,316 δισεκ., υπερβαίνοντας τον στόχο κατά €0,180 δισεκ. (0,3%). Σε σύγκριση με το 12-μηνο Ιανουαρίου-Δεκεμβρίου 2021 ήταν υψηλότερα κατά 14,9%, δηλαδή κατά ένα ποσοστό πολύ κοντά στις τρέχουσες εκτιμήσεις της αγοράς για τον ονομαστικό ρυθμό μεγέθυνσης του 2022.[[3]](#footnote-3) Σε αυτό το αποτέλεσμα συνετέλεσε και η ενίσχυση των ηλεκτρονικών συναλλαγών. Επιπρόσθετα, όπως αναφέρεται στο δελτίο τύπου του Υπουργείου Οικονομικών (ΥΠΟΙΚ), η πραγματική αύξηση των φορολογικών εσόδων ήταν μεγαλύτερη από την καταγραφείσα, καθότι η πληρωμή των τελών κυκλοφορίας έλαβε παράταση μέχρι το τέλος Φεβρουαρίου 2023.[[4]](#footnote-4) Τα έσοδα των μεταβιβάσεων διαμορφώθηκαν στα €6,354 δισεκ. παρουσιάζοντας υστέρηση έναντι του στόχου κατά €0,550 δισεκ. (8,0%), ενώ τα λοιπά τρέχοντα έσοδα ανήλθαν στα €3,177 δισεκ. καταγράφοντας υπέρβαση έναντι του στόχου κατά €0,221 δισεκ. (7,5%). Τέλος, οι επιστροφές φόρων (εισέρχονται αφαιρετικά στην ταυτότητα των καθαρών εσόδων ΚΠ, βλέπε υποσημείωση 2), διαμορφώθηκαν στα €6,153 δισεκ., υψηλότερα σε σχέση με τον στόχο κατά €0,159 δισεκ. (2,7%).

Στην πλευρά της χρέωσης των λογαριασμών, οι δαπάνες ΚΠ ανήλθαν στα €71,278 δισεκ. στο 12-μηνο Ιανουαρίου-Δεκεμβρίου 2022 σημειώνοντας υποεκτέλεση σε σύγκριση με τον στόχο κατά €1,975 δισεκ. (2,7%), ενώ σε σχέση με το 12-μηνο Ιανουαρίου-Δεκεμβρίου 2021 ήταν υψηλότερες κατά 1,528 δισεκ. (2,2%).[[5]](#footnote-5) Οι κατηγορίες δαπανών με τις μεγαλύτερες υποεκτελέσεις σε σχέση με τους στόχους ήταν οι πιστώσεις υπό κατανομή (πλην Προγράμματος Δημοσίων Επενδύσεων, ΠΔΑ, και Ταμείου Ανάκαμψης και Ανθεκτικότητας, ΤΑΑ) με €1,671 δισεκ. (100%), οι δαπάνες ΠΔΕ με €0,618 δισεκ. (7,0%) και οι αγορές αγαθών και υπηρεσιών με €0,284 δισεκ. (11,7%). Αντίθετα οι κατηγορίες δαπανών με τις μεγαλύτερες υπερβάσεις έναντι των στόχων ήταν οι μεταβιβάσεις με €0,591 δισεκ. (1,7%) και οι τόκοι με €0,115 δισεκ. (2,3%).



Βάσει των παραπάνω αποτελεσμάτων για τα έσοδα και τις δαπάνες ΚΠ στο 12-μηνο Ιανουαρίου-Δεκεμβρίου 2022, το ισοζύγιο ΚΠ διαμορφώθηκε σε έλλειμμα €11,680 δισεκ., μικρότερο έναντι του στόχου κατά €1,720 δισεκ. (12,8%, βλέπε Σχήμα 1Β). Εξαιρώντας τους τόκους από την πλευρά των δαπανών, το πρωτογενές ισοζύγιο ΚΠ διαμορφώθηκε σε έλλειμμα €6,676 δισεκ., μικρότερο σε σύγκριση με τον στόχο κατά €1,830 δισεκ. (21,5%). Σε σχέση με το 12-μηνο Ιανουαρίου-Δεκεμβρίου 2021, το έλλειμμα του ισοζυγίου ΚΠ ήταν χαμηλότερο κατά €3,192 δισεκ. (21,5%) και το αντίστοιχο πρωτογενές έλλειμμα ήταν μικρότερο κατά €3,651 δισεκ. (35,4%).

Αν και τα στοιχεία εκτέλεσης ΚΠ διαφέρουν μεθοδολογικά από τα δημοσιονομικά στοιχεία που δημοσιεύει η ΕΛΣΤΑΤ (τα μεν πρώτα είναι σε τροποποιημένη ταμειακή βάση τα δε δεύτερα σε δεδουλευμένη βάση, τα μεν πρώτα αφορούν ένα υποσύνολο της γενικής κυβέρνησης τα δε δεύτερα αφορούν το σύνολο της γενικής κυβέρνησης), τα προαναφερθέντα αποτελέσματα, παράλληλα με την υψηλή αύξηση του ονομαστικού ΑΕΠ, αποτελούν μια ισχυρή ένδειξη για σημαντική αποκλιμάκωση του ελλείμματος της γενικής κυβέρνησης ως ποσοστό του ΑΕΠ το 2022.[[6]](#footnote-6) Το τελευταίο μέγεθος είναι προγραμματισμένο να δημοσιευτεί στις 24/4/2023 από την ΕΛΣΤΑΤ (1η κοινοποίηση δημοσιονομικών στοιχείων 2019-2022). Τρεις μέρες νωρίτερα είναι προγραμματισμένη η πρώτη αξιολόγηση από τον οίκο Standard & Poor’s για το 2023, ενός εκ των δύο οίκων αξιολόγησης που προσώρας βαθμολογούν την ελληνική οικονομία ένα σκαλοπάτι κάτω από την επενδυτική βαθμίδα (ο δεύτερος οίκος είναι η DBRS με πρώτη αξιολόγηση για το 2023 στις 10/3/2023).



Σύμφωνα με την πρόσφατη έκθεση του Οργανισμού Οικονομικής Συνεργασίας και Ανάπτυξης (ΟΟΣΑ) για την ελληνική οικονομία, το έλλειμμα της γενικής κυβέρνησης ως ποσοστό του ΑΕΠ από 7,5% το 2021 προβλέπεται να μειωθεί στο 4,3% το 2022, στο 2,6% το 2023 και στο 1,7% το 2024. Το πρωτογενές αποτέλεσμα αναμένεται να παραμείνει σε έλλειμμα το 2022 (1,6% του ΑΕΠ από 5,0% το 2021, βλέπε Σχήμα 2Α) και στη συνέχεια να περάσει σε πλεόνασμα 0,5% το 2023 και 1,5% το 2024. Σύμφωνα με τις ίδιες προβλέψεις, η άμβλυνση των δημοσιονομικών ανισορροπιών δεν συνοδεύεται από αποκλιμάκωση του ελλείμματος του εξωτερικού ισοζυγίου (τα γνωστά δίδυμα ελλείμματα), πρόβλεψη που συνεπάγεται αύξηση των ροών καθαρού δανεισμού (net lending) του ιδιωτικού τομέα. Όπως παρουσιάζεται στο Σχήμα 2Β, το έλλειμμα του ισοζυγίου τρεχουσών συναλλαγών προβλέπεται να διευρυνθεί από 6,8% του ΑΕΠ το 2021 στο 7,1% το 2022, να κορυφωθεί στο 8,9% το 2023 και στη συνέχεια να μειωθεί οριακά στο 8,8% το 2024.

Εν κατακλείδι, τα στοιχεία εκτέλεσης ΚΠ για το διάστημα Ιανουαρίου-Δεκεμβρίου 2022 και οι προβλέψεις του ΟΟΣΑ συνηγορούν σε σημαντική βελτίωση του δημοσιονομικού αποτελέσματος της ελληνικής οικονομίας για το 2022 και τα επόμενα χρόνια, ωστόσο με το έλλειμμα του εξωτερικού ισοζυγίου να παραμένει υψηλό.

|  |  |
| --- | --- |
| **Πίνακας Α1 Βασικά Μακροοικονομικά Μεγέθη της Ελληνικής Οικονομίας** | |
| Πραγματικό Ακαθάριστο Εγχώριο Προϊόν (εποχικά διορθωμένα στοιχεία) |  |
| *Το 3ο τρίμηνο 2022 η ετήσια μεταβολή του πραγματικού ΑΕΠ ήταν +2,8% YoY (+7,1% YoY (Q2 2022) και +12,6% YoY (Q3 2021)) και η αντίστοιχη τριμηνιαία μεταβολή ήταν -0,5% QoQ (+0,6% QoQ (Q2 2022) και +3,6% QoQ (Q3 2021))* | **ΑΕΠ (% YoY, % QoQ)**  Περίοδος: Q3 2002–Q3 2022  Στοιχεία: τριμηνιαία  Μέσος Όρος: -0,1%  Διάμεσος: +0,5%  Μέγιστο: +14,5% (Q2 2021)  Ελάχιστο: -15,6% (Q2 2020)  ΑΑ = αριστερός άξονας  ΔΑ = δεξιός άξονας  Δημοσίευση: 7/12/2022 (προσωρινά στοιχεία)  Επομ. δημ.: 7/3/2023 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2022: 2022 +6,0%, 2023 +1,0%, 2024 +2,0%* |
|  |
| Ποσοστό Ανεργίας (εποχικά διορθωμένα στοιχεία) |  |
| *Τον Νοέμβριο 2022 το ποσοστό ανεργίας διαμορφώθηκε στο 11,4% (11,5% (10/2022) και 13,1% (11/2021)) και το αντίστοιχο μέσο ετήσιο μέγεθος (μέσος όρος 12 μηνών) ήταν στο 12,5% (12,6% (10/2022) και 15,1% (11/2021))* | **Ποσοστό Ανεργίας (%)**  Περίοδος: 11/2005-11/2022  Στοιχεία: μηνιαία  Μέσος Όρος: 17,5%  Διάμεσος: 17,4%  Μέγιστο: 28,1% (7/2013)  Ελάχιστο: 7,4% (5/2008)  ΑΑ = αριστερός άξονας  ΔΑ = δεξιός άξονας  ΠΜ = ποσοστ, μοναδ,  Δημοσίευση: 10/1/2023  Επομ. δημ.: 2/2/2023 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2022: 2022 +12,6%, 2023 +12,6%, 2024 +12,1%* |
|  |
| Εναρμονισμένος Δείκτης Τιμών Καταναλωτή |  |
| *Τον Δεκέμβριο 2022 η ετήσια μεταβολή του ΕνΔΤΚ ήταν +7,6% YoY (+8,8% YoY (11/2022) και +4,4% YoY (12/2021)) και η αντίστοιχη μέση ετήσια μεταβολή (μέσος όρος 12 μηνών) ήταν 9,3% YoY (9,0% YoY (11/2022) και 0,6% YoY (12/2021))* | **ΕνΔΤΚ (% YoY)**  Περίοδος: 12/2002-12/2022  Στοιχεία: μηνιαία  Μέσος Όρος: +1,9%  Διάμεσος: +1,6%  Μέγιστο: +12,1% (9/2022)  Ελάχιστο: -2,9% (11/2013)  Δημοσίευση: 12/1/2023  Επομ. δημ.: 15/2/2023 |
| *Προβλέψεις για το σύνολο του έτους – Ευρωπαϊκή Επιτροπή, Νοε-2022: 2022 +10,0%, 2023 +6,0%, 2024 +2,4%* |
|  |
| Πηγή: Ελληνική Στατιστική Αρχή (ΕΛΣΤΑΤ), Ευρωπαϊκή Επιτροπή (European Commission), Eurobank Research. | |

|  |  |
| --- | --- |
| **Πίνακας Α2: Δείκτες Οικονομικής Συγκυρίας και Προσδοκιών (υψηλής συχνότητας) της Ελληνικής Οικονομίας** | |
| *Απασχόληση (σύνολο οικονομίας): +0,8% YoY τον Νοε-22 από +2,1% YoY τον Οκτ-22, +5,9% YoY την περίοδο Δεκ-21 – Νοε-22 (12Μ) από  +4,7% YoY την περίοδο Δεκ-20 – Νοε-21 (επομένη δημοσίευση: 2/2/2023)* | *Δείκτης Οικονομικού Κλίματος: 104,3 ΜΔ τον Δεκ-22, +2,9 ΜΔ ΜοΜ και -6,7 ΜΔ YoY τον Δεκ-22 από +3,0 ΜΔ ΜοΜ και -12,3 YoY ΜΔ τον Νοε-22 (επόμενη δημοσίευση: 30/1/2023)* |
|  |  |
| *Δείκτης Όγκου Λιανικού Εμπορίου: -0,8% MoM και -2,1% YoY τον Οκτ-22 από -1,1% MoM και +1,1% YoY τον Σεπ-22, +5,8% YoY την περίοδο Νοε-21 – Οκτ-22 (12Μ) από +5,8% YoY την περίοδο Νοε-20 – Οκτ-21 (επομένη δημοσίευση: 31/1/2023)* | *Δείκτης Εμπιστοσύνης Καταναλωτή: -47,9 ΜΔ τον Δεκ-22, +4,0 ΜΔ ΜοΜ και -9,7 ΜΔ YoY τον Δεκ-22 από +6,0 ΜΔ ΜοΜ και -13,4 YoY ΜΔ τον Νοε-22 (επόμενη δημοσίευση: 30/1/2023)* |
|  |  |
| *Δείκτης Παραγωγής Μεταποίησης: +0,8% MoM και +2,5% YoY τον Νοε-22 από +1,5% MoM και +2,0% YoY τον Οκτ-22, +4,5% YoY την περίοδο Δεκ-21 – Νοε-22 (12Μ) από +8,3% YoY την περίοδο Δεκ-20 – Νοε-21 (επόμενη δημοσίευση: 10/2/2023)* | *Δείκτης PMI Μεταποίησης: 47,2 ΜΔ τον Δεκ-22, -1,2 ΜΔ ΜοΜ και -11,8 ΜΔ YoY τον Δεκ-22 από +0,3 ΜΔ ΜοΜ και -10,4 ΜΔ YoY τον Νοε-22 (επόμενη δημοσίευση: 1/2/2023)* |
|  |  |
| Πηγή: Ελληνική Στατιστική Αρχή (ΕΛΣΤΑΤ), Ίδρυμα Οικονομικών και Βιομηχανικών Ερευνών (IOBE), S&P Global, Eurobank Research.  Σημείωση: ως ΜΔ ορίζουμε τις μονάδες δείκτη και ως MoM και YoY τη μηνιαία και την ετήσια μεταβολή αντίστοιχα. | |



Ομάδα Ανάλυσης και Έρευνας

|  |  |
| --- | --- |
| ­­­ | **Δρ, Τάσος Αναστασάτος** | Επικεφαλής Οικονομολόγος Ομίλου Eurobank  [tanastasatos@eurobank,gr](mailto:tanastasatos@eurobank.gr) | + 30 214 40 59 706 |

|  |  |  |
| --- | --- | --- |
| **Μιχαήλ Βασιλειάδης**  Ερευνητής Οικονομολόγος  mvassileiadis@eurobank.gr  + 30 214 40 59 709 | **Δρ, Στυλιανός Γώγος**  Ερευνητής Οικονομολόγος  [sgogos@eurobank,gr](mailto:sgogos@eurobank.gr)  + 30 214 40 63 456 | **Δρ. Δημήτριος Εξαδάκτυλος**  Οικονομικός Αναλυτής  [v-dexadaktylos@eurobank,gr](mailto:sgogos@eurobank.gr)  + 30 214 40 63 449 |
| **Μαρία Κασόλα**  Ερευνήτρια Οικονομολόγος  [mkasola@eurobank,gr](mailto:tanastasatos@eurobank.gr)  + 30 210 40 63 453 | **Παρασκευή Πετροπούλου**  Ανώτερη Οικονομολόγος  [ppetropoulou@eurobank.gr](mailto:ppetropoulou@eurobank.gr)  + 30 214 40 63 455 | **Δρ, Θεόδωρος Ράπανος**  Ερευνητής Οικονομολόγος [trapanos@eurobank.gr](mailto:trapanos@eurobank.gr)  + 30 214 40 59 711 |
| **Δρ, Θεόδωρος Σταματίου**  Ανώτερος Οικονομολόγος  [tstamatiou@eurobank,gr](mailto:tanastasatos@eurobank.gr)  + 30 214 40 59 708 |  |  |

**Περισσότερες εκδόσεις μας διαθέσιμες στην ηλεκτρονική διεύθυνση που ακολουθεί:** <https://www.eurobank.gr/en/group/economic-research>

**Εγγραφείτε ηλεκτρονικά, σε:** <https://www.eurobank.gr/el/omilos/oikonomikes-analuseis/forma-ekdilosis-endiaferontos>

**Ακολουθήστε μας στο twitter:** <https://twitter.com/Eurobank_Group>

**Ακολουθήστε μας στο LinkedIn:** <https://www.linkedin.com/company/eurobank>

**DISCLAIMER**

[](https://www.eurobank.gr/el/omilos/oikonomikes-analuseis)This report has been issued by Eurobank S.A. (“Eurobank”) and may not be reproduced in any manner or provided to any other person. Each person that receives a copy by acceptance thereof represents and agrees that it will not distribute or provide it to any other person. This report is not an offer to buy or sell or a solicitation of an offer to buy or sell the securities mentioned herein. Eurobank and others associated with it may have positions in, and may effect transactions in securities of companies mentioned herein and may also perform or seek to perform investment banking services for those companies. The investments discussed in this report may be unsuitable for investors, depending on the specific investment objectives and financial position. The information contained herein is for informative purposes only and has been obtained from sources believed to be reliable but it has not been verified by Eurobank. The opinions expressed herein may not necessarily coincide with those of any member of Eurobank. No representation or warranty (express or implied) is made as to the accuracy, completeness, correctness, timeliness or fairness of the information or opinions herein, all of which are subject to change without notice. No responsibility or liability whatsoever or howsoever arising is accepted in relation to the contents hereof by Eurobank or any of its directors, officers or employees. Any articles, studies, comments etc. reflect solely the views of their author. Any unsigned notes are deemed to have been produced by the editorial team. Any articles, studies, comments etc. that are signed by members of the editorial team express the personal views of their author.

1. Οι στόχοι αφορούν τις εκτιμήσεις της εισηγητικής έκθεσης προϋπολογισμού 2023 (Νοέμβριος 2022). Μέχρι και το δελτίο εκτέλεσης ΚΠ μηνός Σεπτεμβρίου 2022, οι στόχοι αφορούσαν τις εκτιμήσεις της εισηγητικής έκθεσης προϋπολογισμού 2022. [↑](#footnote-ref-1)
2. Καθαρά Έσοδα ΚΠ ≡ Φόροι + Κοινωνικές Εισφορές + Μεταβιβάσεις + Πωλήσεις Αγαθών και Υπηρεσιών + Λοιπά Τρέχοντα Έσοδα + Πωλήσεις Παγίων Περιουσιακών Στοιχείων + Πωλήσεις Τιμαλφών – Επιστροφές Φόρων [↑](#footnote-ref-2)
3. Σύμφωνα με το τεύχος Ιανουαρίου 2023 του περιοδικού FocusEconomics, η μέση εκτίμηση της αγοράς για τον ονομαστικό ρυθμό μεγέθυνσης του 2022 ήταν στο 14,4%. [↑](#footnote-ref-3)
4. Η καταληκτική ημερομηνία έχει οριστεί για τις 28 Φεβρουαρίου 2023. [↑](#footnote-ref-4)
5. Δαπάνες ΚΠ ≡ Παροχές σε Εργαζομένους + Κοινωνικές Παροχές + Μεταβιβάσεις + Αγορές Αγαθών και Υπηρεσιών + Επιδοτήσεις + Τόκοι + Λοιπές Δαπάνες + Πιστώσεις υπό Κατανομή (πλην ΠΔΕ και ΤΑΑ) + Αποκτήσεις Παγίων Περιουσιακών Στοιχείων + Αποκτήσεις Τιμαλφών + Δαπάνες Προγράμματος Δημοσίων Επενδύσεων + Δαπάνες Ταμείου Ανάκαμψης και Ανθεκτικότητας [↑](#footnote-ref-5)
6. Για τις μεθοδολογικές λεπτομέρειες αναφορικά με τα στοιχεία εκτέλεσης ΚΠ και τα δημοσιονομικά στοιχεία που δημοσιεύει η ΕΛΣΤΑΤ (ΕΣΛ 2010) βλέπε: <https://www.minfin.gr/documents/20182/17952712/%CE%A0%CE%AF%CE%BD%CE%B1%CE%BA%CE%B1%CF%82+%CE%9C%CE%B5%CE%B8%CE%BF%CE%B4%CE%BF%CE%BB%CE%BF%CE%B3%CE%AF%CE%B1%CF%82+%CE%9C%CE%B5%CF%84%CE%AC%CE%B2%CE%B1%CF%83%CE%B7%CF%82+%CE%9F%CE%B4%CE%B7%CE%B3%CE%AF%CE%B1+2011_85_%CE%95%CE%95-11-2022.pdf/c0f5a010-b6e6-4a56-bb92-81cc51b5e47c> [↑](#footnote-ref-6)